  Виталий Пронин «Удмурт дунне» газетлы 100 ар но удмурт национальной печатьлы 110 ар тырмонэн валче 2015-тӥ арын 20-тӥ ноябре ортчоз «Россиысь ивор вӧлмытон ёзъёсын улосвыл но национальной прессалэн интыез» научно-практической конференция.Конференциын эскерыны чакламын таӵе ужпумъёсты:- улосвыл но национальной пресса кунлэн воштӥськон вакытъёсаз,- улосвыл но национальной прессалэн Быдӟым Вормонэз дуронын интыез,- национальной пресса 21-тӥ даурлэн кутсконаз - выжы калыкъёслэн улӟон вакытазы,- «Удмурт Республикаысь кун кылъёс сярысь» законэз улонэ пыӵатон амалъёс,- «Удмурт дунне» газетлэн кылдэмез, азинскемез, ӝутэм ужпумъёсыз,- «Удмурт дунне» газетлэн пӧртэм вакытъёсы ужамез, туала нуналэз,- удмурт литературной кыл но Удмурт Элькунысь кыл политика,- удмурт ивор вӧлмытон ёзъёслэн (печать, радио, телевидение, интернет-сайтъёс) кылзы,- литературной кыллэн эсэпъёсыз теориын но практикаын,- ивор вӧлмытон ёзъёслэн туала кылзы: вужзэ берыктон яке выльдӥськон, ӟучомон яке бигермон?- ивор вӧлмытон ёзъёсын кутӥськись выль кылъёс но диалектизмъёс,- удмурт кыл рекламаын, пусъёсын, инты нимъёсын,- удмурт дикторъёслэн (передача нуисьёслэн) вераськон кылзы,- «Удмурт дунне», «Ӟечбур!», «Кенеш», «Инвожо», «Вордскем кыл», «Кизили», «Ошмес», «Иднакар» журнал-газетъёслэн но ёрос приложениослэн гожъяськон кылзы,- удмурт диаспораослэн газет кылзы,- кыллюкам кылдытон история но туала практика,- туала удмурт кылын кыл кылдытон,- удмурт кылын выль синтаксической конструкциос,- удмурт литератураын редактировать карон ужпумъёс,- ивор вӧлмытон ёзъёсын шонер гожъяськон ужпумъёс,- газет-журнал поттон удысысь мукет юанъёс.Ӧтиськом тодосчиосты, журналистъёсты, писательёсты, редакторъёсты, дышетӥсьёсты, студентъёсты но ваньзэ та юанъёсын тунсыкъяськисьёсты.Конференцие куриськонъёсты ыстоно 10-тӥ ноябрёзь skl-44@yandex.ru адресъя.Пыриськыны луэ заочной амалэн но.Конференцилэн темаезлы тупасьтэм ужъёсты оргкомитет палэнтыны быгатэ.Конференцилэн йылпумъянъёсызъя поттэмын луоз научной статьяосын справочник. Статьялэн быдӟалаез 10-12 бамлэсь бадӟымгес луыны кулэ ӧвӧл (12-тӥ кегль, 1,5 интервал).Юалляськоно (3412) 73-33-42 телефонъя - «Удмурт дунне» газетлэн приёмноез,  (3412) 916-166 - Удмурт кылосбуръя, финно-угроведениея но журналистикая институт."УД"  Теги: 100ар конференция кытынкумар удмуртдунне  